ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 191.96 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 191.96 கோடிக்கும் அதிகமான  டோஸ்கள் செலுத்தப்பட்டுள்ளன. 2,41,17,166 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.24 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,614 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,92,455.
இந்தியாவில் கடந்த 24 மணி நேரத்தில் 2,259 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,51,179 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.58 கோடி . வாராந்திரத் தொற்று 0.53 சதவீதமாக உள்ளது. தினசரித் தொற்று விகிதம் 0.50 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1826800
அறிவியல் மற்றும் தொழில்நுட்பத்துறை
பரிணாம வளர்ச்சியடைந்த சில நட்சத்திரங்களில் லித்தியம் அபரிமிதமாக இருப்பதன் பின்னணியில் உள்ள மர்மம் கண்டுபிடிப்பு
பூமியில் கிடைக்கக்கூடிய தனிமமும், ரீசார்ஜ் செய்யக்கூடிய பேட்டரிகளின் முக்கிய பகுதியுமான லித்தியம், பரிணாம வளர்ச்சியடைந்த சில நட்சத்திரங்களில் அபரிமிதமாக இருப்பதற்கான தடயத்தின் பின்னணியில் உள்ள மர்மத்திற்கான விடையை விஞ்ஞானிகள் கண்டறிந்துள்ளனர்.
ஒரு வகை நட்சத்திரங்களின் மேற்பகுதியில், ஏராளமான அளவுக்கு லித்தியம் இருப்பதை, நாற்பதாண்டுகளுக்கும் மேலாக, வானவியல் அறிஞர்கள் அறிந்து வைத்திருந்தனர். ஒரு சதவீத ராட்சத சிவப்புக் கோள அளவிற்கு லித்தியம் படிந்திருப்பதற்கான காரணம் ஒரு மர்மமாகவே இருந்து வந்தது. நட்சத்திரங்களின் சூடான பிளாஸ்மாவில் லித்தியம் எவ்வாறு அழிக்கப்படுகிறது என்பதற்கான காரணமும் அறியப்படாமல் இருந்தது.
மத்திய அறிவியல் தொழில்நுட்பத் துறைக்கு உட்பட்ட, பெங்களூருவைச் சேர்ந்த இந்திய வான் இயற்பியல் நிறுவன விஞ்ஞானி தீபக் மற்றும் இந்த நிறுவனத்தின் கவுரவ பேராசிரியரும், அமெரிக்காவின் டெக்சாஸ் பல்கலைகழக கவுரவ பேராசிரியருமான டேவிட் லாம்பர்ட் ஆகியோர், லித்தியம் அதிகமாக உள்ள நட்சத்திரங்கள், ஹீலியத்தை எரிப்பதை முதன்முதலில் கண்டறிந்தனர். “மேற்பரப்பில் அபரிமிதமான அளவிற்கு லித்தியத்தைக் கொண்டுள்ள ராட்சத சிவப்புக் கோளம் ஒன்று, நாற்பதாண்டுகளுக்கு முன் கண்டுபிடிக்கப்பட்டது. மற்ற அம்சங்களைப் பொறுத்தபவரை, இந்த ராட்சத சிவப்புக் கோளம் வழக்கமான வகையிலேயே இருந்தது. முதலில் மேற்கொள்ளப்பட்ட ஆய்வுகளின்படி, சூரியனைப் போன்ற சிவப்புக் கோளத்தின் மேற்பரப்பில் செறிவூட்டப்பட்ட லித்தியம் காணப்பட்டது, தங்களை பேரார்வத்தில் ஆழ்த்தியதாக, விஞ்ஞானி தீபக் கூறுகிறார்.
சில ஆண்டுகளுக்கு முன்பு, லித்தியம் அபரிமிதமாக உள்ள ராட்சத நட்சத்திரங்களின் மூலத்தைக் கண்டறிந்தனர். இது தொடர்பான விண்மீன் – கதிர்வீச்சு ஆதாரங்களையும் விஞ்ஞானிகள் சேகரித்துள்ளனர். இந்த லித்தியம் மிகுந்துள்ள நட்சத்திரங்கள், ஹீலியத்தை எரிப்பதையும் அவர்கள் கண்டறிந்துள்ளனர்.
பாதுகாப்பு அமைச்சகம்
மகேந்திரகிரி தொடரின் கடைசி கப்பல் செப்டம்பர் 1-ம் தேதி தொடங்கிவைக்கப்படுகிறது
மகேந்திரகிரி தொடரின் கடைசி புராஜெக்ட் 17 ஏ ஃபிரிகேட், 01 செப்டம்பர் 23 அன்று மும்பையில் உள்ள மசகான் டாக் ஷிப் பில்டர்ஸ் நிறுவனத்தில் குடியரசு துணைத்தலைவர் திரு ஜக்தீப் தன்கரின் மனைவி டாக்டர்  சுதேஷ் தன்கரால் தொடங்கி வைக்கப்படுகிறது.
ஒடிசா மாநிலத்தில் அமைந்துள்ள கிழக்குத் தொடர்ச்சி மலையில் உள்ள ஒரு மலைச் சிகரத்தின் பெயரால் அழைக்கப்படும் மகேந்திரகிரி, புராஜெக்ட் 17ஏ போர்க்கப்பலின் ஏழாவது கப்பலாகும். இந்த போர்க்கப்பல்கள் மேம்பட்ட அம்சங்கள், மேம்பட்ட ஆயுதங்கள், சென்சார்கள் மற்றும் இயங்குதள மேலாண்மை அமைப்புகளுடன் புராஜெக்ட் 17 கிளாஸ் ஃபிரிகேட்ஸ்  இன் தொடர்ச்சியாகும். புதிதாக பெயரிடப்பட்ட மகேந்திரகிரி ஒரு தொழில்நுட்ப ரீதியாக மேம்பட்ட போர்க்கப்பல். அதன் வளமான கடற்படை பாரம்பரியத்தை தழுவுவதற்கான இந்தியாவின் உறுதிப்பாட்டின் அடையாளமாக நிற்கிறது, அதே நேரத்தில் உள்நாட்டு பாதுகாப்புத் திறன்களின் எதிர்காலத்தை நோக்கி தன்னை நகர்த்துகிறது.
இத்திட்டத்தின் கீழ், மசகான் நிறுவனம் மூலம் மொத்தம் நான்கு கப்பல்களும், ஜிஆர்எஸ்இ மூலம் மூன்று கப்பல்களும் கட்டப்பட்டு வருகின்றன. இந்தத் திட்டத்தின் முதல் ஆறு கப்பல்கள் 2019-2023 க்கு இடையில் எம்.டி.எல் & ஜி.ஆர்.எஸ்.இ ஆல் இதுவரை தொடங்கப்பட்டுள்ளன.
புராஜெக்ட் 17ஏ கப்பல்கள் அனைத்து போர்க்கப்பல் வடிவமைப்பு நடவடிக்கைகளுக்கான முன்னோடி அமைப்பான இந்திய கடற்படையின் போர்க்கப்பல் வடிவமைப்பு பணியகத்தால் உள்நாட்டில் வடிவமைக்கப்பட்டுள்ளன. நாட்டின் உறுதியான உறுதிப்பாட்டுடன், புராஜெக்ட் 17 ஏ கப்பல்களின் உபகரணங்கள் மற்றும் அமைப்புகளுக்கான ஆர்டர்களில் கணிசமான 75% குறு, சிறு மற்றும் நடுத்தர நிறுவனங்கள்  உள்ளிட்ட உள்நாட்டு நிறுவனங்களுக்கு ஆர்டர் செய்யப்பட்டுள்ளது. தற்சார்பு கடற்படையை கட்டியெழுப்புவதில் நமது தேசம் அடைந்துள்ள நம்பமுடியாத முன்னேற்றத்திற்கு மகேந்திரகிரி பொருத்தமான சான்றாகும்.
பாதுகாப்பு அமைச்சகம்
கொவிட்-19 இரண்டாம் அலைக்கு எதிரான போராட்டத்தில் முன்னணியில் செயல்படுகின்றனர் ராணுவ நர்சிங் அதிகாரிகள்
கொவிட்-19 இரண்டாம் அலைக்கு எதிரான போராட்டத்தில், ராணுவ நர்சிங் சேவை பிரிவைச் சேர்ந்த நர்சிங் அதிகாரிகள் முன்னணியில் செயல்படுகின்றனர். இந்த அதிகாரிகள், ராணுவ மருத்துவமனைகள் பலவற்றில் கொவிட்-19 நோயாளிகளுக்கு மருத்துவ பராமரிப்பு அளிக்கும் பணியில் ஈடுபடுத்தப்பட்டுள்ளனர். தில்லி, லக்னோ, அகமதாபாத், வாரணாசி மற்றும் பாட்னா போன்ற இடங்களில் ராணுவ ஆராய்ச்சி மேம்பாட்டு மையம் புதிதாக அமைத்துள்ள கொவிட்-19 மருத்துவமனைகளில் பணியமர்த்துவதற்காக 294 ராணுவ நர்சிங் அதிகாரிகள் தயார்படுத்தப்பட்டுள்ளனர்.
நாட்டின் போர்க்கால நடவடிக்கைகள், மனிதாபிமான உதவிகள், மீட்புப் பணிகள், ஆம்புலன்ஸ் ரயில்கள், கப்பல் மற்றும் நீர்மூழ்கி கப்பல்களில் உள்ள மருத்துமனைகள் போன்றவற்றில் பணியாற்றுவதில் ராணுவ நர்சிங் அதிகாரிகள் ஓர் ஒருங்கிணைந்த பகுதியாக உள்ளனர். நாட்டின் மிக உயரமான மலைப் பகுதிகளான லே, ரஜோரி, தோடா, கார்கில் மற்றும் தொலை தூர பகுதிகளில் ராணுவ வீரர்களின் நலனை காப்பதிலும் அவர்கள் திறம்பட பணியாற்றுகின்றனர்.
காங்கோ, சூடான், லெபனான் ஆகிய நாடுகளில் ஐ.நா அமைதிப்படையிலும், மற்றும் நட்பு அடிப்படையில் தஜிகிஸ்தானிலும் அவர்கள் பணியில் ஈடுபடுத்தப்படுகின்றனர். ஜம்மு காஷ்மீர் மற்றும் வடகிழக்கு மாநிலங்களின் சிக்கலான பகுதிகளில் ராணுவ படையியினருக்கு விரிவான மருத்துவ பராமரிப்பை அவர்கள் மேற்கொண்டு ராணுவ அதிகாரிகளின் தயார்நிலையை அதிகரிக்கின்றனர். உயரமான போர்க்களம் முதல் இந்தியாவின் பாலைவனப் பகுதிவரை, இந்திய படையினருக்கு ராணுவ நர்சிங் அதிகாரிகள் சேவை செய்கின்றனர்.
சர்வதேச செவிலியர் தினம் ஒவ்வொரு ஆண்டும், மே 12ம் தேதி கொண்டாடப்படுகிறது. 2021 சர்வதேச செவிலியர் தினத்தை முன்னிட்டு, தேவைப்படும் மக்களுக்கு தங்கள் சேவையை ராணுவ நர்சிங் அதிகாரிகள் விரிவுபடுத்தியுள்ளனர். ‘வழிநடத்தும் குரலாகவும், எதிர்கால சுகாதாரத்துக்கான தொலைநோக்காகவும், செவிலியர்கள் திகழ்கின்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717918
------
(Visitor Counter : 144
பாதுகாப்பு அமைச்சகம்
அக்னி-5 ஏவுகணை வெற்றிகர சோதனை
அணு ஆயுதங்களைச் சுமந்து சென்று தொலைதூர இலக்குகளைத் துல்லியமாகத் தாக்கி அழிக்கும் அக்னி-5 ஏவுகணை, டாக்டர் ஏபிஜே அப்துல் கலாம் தீவிலிருந்து  காலை 9.45 மணிக்கு  வெற்றிகரமாக ஏவிப் பரிசோதிக்கப்பட்டது. அனைத்து ரேடார்கள், மின் ஒளியியல் சுவடு பற்றிச் செல்லும் நிலையங்கள், தொலை தூரத் தொடர்பு நிலையங்கள், ஏவுகணையின் விசை வீச்சு வளைவை அதன் பாதையில் செலுத்தின. ஏவுகணையின் அனைத்து நோக்கங்களும் இந்த பரிசோதனையில் எட்டப்பட்டன. பாதுகாப்புத் துறை அமைச்சர் திருமதி.நிர்மலா சீதாராமன், ஏவுகணையை வெற்றிகரமாக பரிசோதித்ததில் தொடர்புடைய பாதுகாப்பு ஆராய்ச்சி மற்றும் மேம்பாட்டு அமைப்பின் விஞ்ஞானிகள், ஊழியர்கள் ஆயுதப்படையினர் மற்றும் தொழில் துறையினரைப் பாராட்டினார்.
----
(Visitor Counter : 158
மத்திய அமைச்சரவை
ஜி.எஸ்.டி. முறையை அமல்படுத்துவதற்கு வசதியாக, பல்வேறு சரக்கு மற்றும் சேவைகளுக்கான மேல் வரி மற்றும் கூடுதல் வரியை நீக்கும் வகையில், சுங்கம் மற்றும் கலால் சட்டத்தில் திருத்தங்களைக் கொண்டுவர மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், கீழ்க்காணும் பரிந்துரைகளுக்கு அப்போது ஒப்புதல் அளிக்கப்பட்டது.
- சுங்கங்கள் சட்டம், 1962-ல் திருத்தங்களைக் கொண்டுவருவது:
- சுங்கங்கள் வரி சட்டம், 1975-ல் திருத்தங்களைக் கொண்டுவருவது:
- மத்திய கலால் சட்டம், 1944-ல் திருத்தங்களைக் கொண்டுவருவது:
- மத்திய கலால் வரி சட்டம், 1985-யை நீக்குவது: மற்றும்
- சட்டங்களில் மேல் வரி விதிக்க வகை செய்யும் பிரிவுகளை நீ்க்குவது அல்லது திருத்தம் செய்வது.
மேற்கண்ட பரிந்துரைகளால், கீழ்க்காணும் பலன்கள் கிடைக்கும்:
- சுங்கங்கள் சட்டம் 1962-ல் 108ஏ, 108பி பிரிவுகள் சேர்க்கப்படுகின்றன. இது சரக்குகள் இறக்குமதி அல்லது ஏற்றுமதி தொடர்பான தகவல்களை குறிப்பிட்ட நபர்கள் தெரிவிக்க வழிவகை செய்யப்படுகிறது. இதன்மூலம், ஏற்றுமதி மற்றும் இறக்குமதி அளவை குறைவாகவோ, அதிகமாகவோ மதிப்பிடுவதை கண்டறிய முடியும். நிதியை திரும்பப் பெறும் திட்டம்  உள்ளிட்ட ஏற்றுமதி ஊக்குவிப்பு திட்டங்களை தவறாக பயன்படுத்துவதை கண்டறிய முடியும். சுங்கங்கள் சட்டம் மற்றும் பல்வேறு பிற சட்டங்களை மீறுவதைத் தடுக்க முடியும். ஏனெனில், இந்த சட்டங்களை சிறப்பான முறையில் செயல்படுத்த சுங்கத்துறை அதிகாரிகளுக்கு அங்கீகாரம் அளிக்கப்படுகிறது.
- ஜி.எஸ்.டி. முறையை அமல்படுத்துவதால், தேவையில்லாத பிரிவுகள் நீக்கப்படுகின்றன. பலமுறை வரிவிதிப்பு குறைகிறது. எனவே, சட்டங்களில் உள்ள தேவையில்லாத பிரிவுகள் நீக்கப்படுகின்றன அல்லது திருத்தப்படுகின்றன.
நித்தி ஆயோக்
தாய்மார்கள், இளம்பருவத்தினர் மற்றும் குழந்தைகளின் உடல் பருமனை தடுப்பதற்கான தேசிய மாநாடு : நிதி ஆயோக் கூட்டியது
தாய்மார்கள், இளம்பருவத்தினர் மற்றும் குழந்தைகளின் உடல் பருமனை தடுப்பதற்கான தேசிய மாநாட்டை நிதி ஆயோக் உறுப்பினர்  டாக்டர் வி.கே.பால், இந்திய ஊட்டசத்து மைய இயக்குனர் டாக்டர் ஆர்.ஹேமலதா தலைமையில் நிதி ஆயோக் கூட்டியது.
இதில் பேசிய நிதி ஆயோக் சுகாதாரம் மற்றும் ஊட்டச்சத்து பிரிவு கூடுதல் செயலாளர் டாக்டர் ராகேஷ் சர்வால், ‘‘உடல் பருமன் அமைதியான தொற்று நோய்’’ என கூறினார். இந்த தேசிய ஆலோசனை கூட்டத்தில், சர்வதேச நிபுணர்கள், ஐ.நா அமைப்புகளின் பிரதிநிதிகள், மத்திய அமைச்சர்கள், தேசிய ஆராய்ச்சி நிறுவனங்களின் பிரதிநிதிகள் ஆகியோர் உடல் பருமன் அதிகரிப்பது தொடர்பான ஆதாரங்கள், உடல் பருமனை குறைப்பதற்கான வழிமுறைகள் ஆகியவற்றை தெரிவித்தனர்.
இந்தியாவில் அதிக ஊட்டச்சத்து காரணமாக உடல் பருமன் பிரச்சினை அதிகரித்ததற்கான ஆதாரங்களை யுனிசெப் தலைமை ஊட்டச்சத்து நிபுணர் அர்ஜென் டி வாக்ட் முன்வைத்தார். இந்தியாவின் சில பகுதிகளில், உடல் பருமன் பிரச்சினை தற்போது அதிகரித்து வருவது பற்றிய தரவுகளை ஐஇஜி பேராசிரியர் வில்லியம் ஜோ பகிர்ந்து கொண்டார்.
இறுதியில், செயல்பாடு மற்றும் ஆரோக்கியமான வாழ்க்கை முறையை மேம்படுத்துவதற்காக இளம் பருவத்தினரை இலக்காகக் கொண்ட பல துறை அணுகுமுறை தேவை என நிதி ஆயோக் உறுப்பினர் டாக்டர் வி.கே.பால் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730258
குடியரசுத் தலைவர் செயலகம்
இந்திய குடியரசுத் தலைவர் 2020ஆம் ஆண்டின் தேசிய விளையாட்டு மற்றும் சாகச விருதுகளை காணொளிக் காட்சி வாயிலாக வழங்கினார்
முதன் முறையாக காணொளிக் காட்சி வாயிலாக விருது வழங்கிய விழாவில், இந்திய ஜனாதிபதி திரு. ராம்நாத் கோவிந்த், 2020ஆம் ஆண்டின் தேசிய விளையாட்டு மற்றும் சாகச விருதுகளை குடியரசுத் தலைவர் மாளிகையில் இருந்து இன்று  வழங்கினார், மேலும் இந்த விருது வென்றவர்களின் சாதனைகள், விளையாட்டில் இந்தியாவின் அபரிமிதமான திறனை நினைவூட்டுவதாகவும் கூறினார்.
மிக உயரந்த லட்சிய நோக்குடன் முன்னேறி 2028 ஒலிம்பிக்கில் பதக்கங்களை வெல்லும் முதல் பத்து நாடுகளில் இந்தியா இடம் பெற ஆசைப்படுவதாகவும், இந்தியா விளையாட்டில் ஒரு சிறந்த சக்தியாக உருவெடுக்கும் நாள் வெகு தொலைவில் இல்லை என்றும் குடியரசுத் தலைவர் கூறினார். பெங்களூரு, புனே, சோனேபட், சண்டிகர், கொல்கத்தா, லக்னோ, டெல்லி, மும்பை, போபால், ஹைதராபாத் மற்றும் இட்டாநகர் உள்ளிட்ட நாடு முழுவதும் உள்ள 11 வெவ்வேறு மையங்களில் உள்ள அதிகாரிகள், விளையாட்டு நபர்கள் மற்றும் பயிற்சியாளர்கள் கூட்டத்தில் உரையாற்றிய போது, "இந்த இலக்கை நாம் அடைவோம் என்று நான் உறுதியாக நம்புகிறேன்" என்று அவர் தெரிவித்தார். இந்த விழாவில் இளைஞர் விவகாரங்கள் மற்றும் விளையாட்டுக்கான மத்திய மாநில அமைச்சர் , திரு. கிரேன் ரிஜிஜு கலந்து கொண்டு புதுதில்லியில் இருந்து வரவேற்புரை நிகழ்த்தினார்.
பாதுகாப்பு அமைச்சகம்
தமிழகம், புதுவையில் கொவிட்-19 தொற்றுக்கு எதிரான சேவை நடவடிக்கைகளைத் தொடங்கினர் தேசிய மாணவர் படையினர்
தேசிய மாணவர் படையின் முதுநிலைப் பிரிவினர் தொண்டாற்றுமாறு குடிமை மற்றும் காவல் துறை நிர்வாகம் கேட்டுக்கொண்டுள்ளது. இதனைத் தொடர்ந்து, இதில் சிலர் தங்கள் சேவையை இன்று முதல் தொடங்கியுள்ளனர். தேசிய மாணவர் படையினருக்கு தற்காலிகப் பணியமர்த்தம் வழங்க பாதுகாப்பு அமைச்சகம் கடந்த வாரம் அனுமதி வழங்கியுள்ளது. இதுதொடர்பான விதிமுறைகள் ஏற்கனவே பிறப்பிக்கப்பட்டுள்ளன. இந்த என்சிசி பிரிவினர் , நிவாரண நடவடிக்கைகளில், மாநில மற்றும் நகராட்சி அதிகாரிகளுக்கு துணைபுரிவார்கள்.
காஞ்சிபுரம் மாவட்டத்தில், என்சிசி பிரிவினரை கொவிட்-19க்கு எதிரான நடவடிக்கைகளில் ஈடுபடுத்த, அது தொடர்பான மாவட்ட அதிகாரியை மாவட்ட காவல்துறை அணுகியுள்ளது. இரண்டு பெண்கள் உள்பட 57 தேசிய மாணவர் படையினர் பணியமர்த்தப்பட்டுள்ளனர். மொத்தமாக, தமிழ்நாடு, புதுச்சேரி மற்றும் அந்தமான் நிக்கோபர் இயக்ககம் ,தமிழகத்தில் 75 பேரையும், புதுச்சேரிக்கு 57 பேரையும் வழங்கியுள்ளது.
தேசிய மாணவர் படையினருக்கு அழைப்பு மையங்கள், உதவி மையங்களில் பணி, நிவாரணப்பொருட்கள், மருந்துகள், உணவு மற்றும் அத்தியாவசியப் பொருட்கள் விநியோகம், சமுதாய உதவி, தரவு மேலாண்மை, வரிசை மற்றும் போக்குவரத்து மேலாண்மை, சிசிடிவி கட்டுப்பாட்டு அறைகளில் பணி ஆகிய வேலைகள் அளிக்கப்படும்.
(Visitor Counter : 171
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நலன் உணவு பாதுகாப்பு திட்டம்: 2021 மே-ஜூன் மாதத்தில் மகாராஷ்டிராவில் 7 கோடி பேர் இலவச உணவு தானியங்களை பெற்றனர்
கொவிட் இரண்டாம் அலையின் போது, கடந்த மே மற்றும் ஜூன் மாதத்தில் மகாராஷ்டிராவை சேர்ந்த 7 கோடி பேர், கோவாவைச் சேர்ந்த 5.32 லட்சம் பேர் பிரதமரின் ஏழைகள் நலன் உணவு பாதுகாப்பு திட்டத்தின் கீழ், இலவச உணவு தானியங்களை பெற்றுள்ளனர்.
இது குறித்து மும்பையில் பேட்டியளித்த, இந்திய உணவு கழகத்தின் பொது மேலாளர் திருமிகு கே.பி.ஆஷா கூறுகையில், 3.68 லட்சம் மெட்ரிக் டன் கோதுமை மற்றும் 2.57 லட்சம் மெட்ரிக் டன் அரிசி ஆகியவை கடந்த மே மற்றும் ஜூன் மாதத்தில் வழங்கப்பட்டன என்றார். இத்திட்டத்தின் கீழ் மகாராஷ்டிராவுக்கு கடந்த 2 மாதத்தில் 7 லட்சம் மெட்ரிக் டன்கள் உணவு தானியம் ஒதுக்கீடு செய்யப்பட்டுள்ளன.
இந்திய உணவு கழகத்தின் மேற்கு மண்டல நிர்வாக இயக்குனர் திரு.ஆர்.பி.சிங் கூறுகையில், ‘‘இத்திட்டத்தை மத்திய அரசு அடுத்த 5 மாதங்களுக்கு நீட்டித்துள்ளது. இதற்கு தேவையான உணவு தானியங்கள் இந்திய உணவு கழகத்திடம் உள்ளது’’ என்றார்.
கொவிட்-19 தொற்று காரணமாக ஏழைகள் சந்திக்கும் பொருளாதார இடையூறுகளை குறைக்க, பிரதமரின் ஏழைகள் நலன் உணவு பாதுகாப்பு திட்டத்தை நவம்பர் மாதம் வரை நீட்டிக்க பிரதமர் திரு நரேந்திர மோடி தலைமையிலான மத்திய அமைச்சரவை கடந்த ஜூன் 23ம் தேதி ஒப்புதல் அளித்தது. இந்த நடவடிக்கை நாடு முழுவதும் 80 கோடி மக்களுக்கு பயனளிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732818
குடியரசுத் துணைத் தலைவர் செயலகம்
பள்ளிப் பாடப்புத்தகங்களில் விடுதலைப் போராட்டத்திலிருந்து வீரத்தின் கதைகளையும், சமூக நல்லிணக்கத்தையும் விவரிக்க வேண்டும் : குடியரசு துணைத்தலைவர்
தேசத்தின் போற்றப்படாத நாயகர்களை கவுரவிக்கவும் அவர்களின் வாழ்க்கைப் பயணத்தை அறியவும் பள்ளிக் குழந்தைகளை ஈடுபடுத்த வேண்டும் என்று குடியரசு துணைத்தலைவர் திரு எம் வெங்கய்யா நாயுடு இன்று அழைப்பு விடுத்தார். இந்தியாவின் நாகரீகத்தைப் பிரதிபலிக்கும் வகையில், விடுதலைப் போராட்டத்திலிருந்து சமூக நல்லிணக்கத்தை விவரிக்க வேண்டும் என்றும் அவர் யோசனை தெரிவித்தார்.
கற்பித்தலின் வரலாற்று முக்கியத்துவம் பற்றி உரையாற்றிய திரு நாயுடு, “இந்த நாடு அறிந்துள்ள வீரமிக்க நாயகர்களின் கதைகளை நாம் நமது குழந்தைகளுக்குக் கற்றுத்தரவேண்டும். நமது புகழ்மிக்க வரலாறு நமது தாழ்வு மனப்பான்மையை வீழ்த்த வேண்டும்; வரலாறு நமக்கு கற்றுத்தருகிறது, அறிவை பிரகாசிக்க வைக்கிறது” என்று கூறினார்.
‘நாம் சுதந்திரத்தை அடைந்து பிறகும் கூட, காலனிய சிந்தனை நமது கல்வி முறையில் நீடிப்பது’ குறித்து திரு நாயுடு கவலை தெரிவித்தார். தேசிய கல்விக் கொள்கை வெற்றிகரமாக அமலாக்கப்படும்போது இது அகற்றப்பட வேண்டும் என்று அவர் கூறினார்.
மகாராஷ்ட்ரா கல்வி சங்கத்தின் 160 ஆண்டுகள் வரலாறு குறித்த நூலினை குடியரசு துணைத்தலைவர் மாளிகையில், இன்று அவர் வெளியிட்டார். 1860-ல் புனேயில் இந்த சங்கம் நிறுவப்பட்டது என்று குறிப்பிட்ட அவர், நாட்டில் அமைக்கப்பட்ட முதலாவது தனியார் கல்வி நிறுவனங்களில் இதுவும் ஒன்று என்றார்.
கல்வித்துறையில் 21-ஆம் நூற்றாண்டின் தன்மை இருக்க வேண்டியதன் அவசியத்தை வலியுறுத்தி குடியரசு துணைத்தலைவர், தேசியக் கல்விக் கொள்கை 2020 மாநிலங்கள் மற்றும் கல்வி நிறுவனங்களால் முழுமையான ஆர்வத்துடன் அமலாக்கப்பட வேண்டும் என்றார்.
வகுப்பறைகளில் டிஜிட்டல் பயன்பாட்டையும், நவீன கருவிகளையும், மைக்ரோ வகுப்புகளையும் பெருந்தொற்று தேவையானதாக மாற்றி விட்டது என்று குறிப்பிட்ட திரு நாயுடு, இனிமேலும், கல்வி முறை பழைய நிலையிலேயே நீடிக்க இயலாது என்றும் தனியார் மற்றும் பொதுக்கல்வி நிறுவனங்கள் புதிய நிலைமைகளை ஏற்க வேண்டும் என்றும் கூறினார்.
“தொழில் சார்ந்த பாட வகுப்புகளும் தொலைதூர கல்வியும் நவீன தொழில்நுட்பங்கள் மூலம் வழங்கப்படுவது புவியியல் சார்ந்த தடைகளை நீக்கி தொலைதூர பகுதிகளை அடைவதற்கு உதவும்” என்று திரு நாயுடு தெரிவித்தார்.
இந்த நிகழ்ச்சியில் மகாராஷ்ட்ர கல்வி சங்கத்தின் நிர்வாகக் குழுத்தலைவர் திரு ராஜீவ் சஹஸ்ரபுத்தே உள்ளிட்டோர் கலந்து கொண்டனர்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1796557
------
(Visitor Counter : 120
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 175.83 கோடியைக் கடந்தது
நாட்டில் கடந்த 24 மணி நேரத்தில் 35.50 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 175.83 கோடியைக்  கடந்தது. 2,00,25,470 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 34,226 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,21,58,510 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.38 சதவீதமாக உள்ளது. கடந்த 24 மணி நேரத்தில் 13,405 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,81,075 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.42 சதவீதமாக உள்ளது.
கடந்த 24 மணி நேரத்தில் 10,84,247 கொவிட் பரிசோதனைகள் செய்யப்பட்டன. இதுவரை சுமார் 76.12 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.98 சதவீதமாக உள்ளது. தினசரித் தொற்று விகிதம் 1.24 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800165
உள்நாட்டு விமானப் போக்குவரத்து அமைச்சகம்
இந்தியா-இலங்கை இடையே சர்வதேச விமானங்களை அலையன்ஸ் ஏர் நிறுவனம் இயக்குவதற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவுக்கும், இலங்கைக்கும் இடையே சர்வதேச பிரிவில் விமானங்களை இயக்க ஏர் இந்தியா நிறுவனத்தின் 100 சதவீத மானியத்துடன் இயங்கும் அலையன்ஸ் ஏர் நிறுவனத்திற்கு அனுமதி வழங்கும் ஒப்பந்தத்துக்கு ஒப்புதல் வழங்கப்பட்டுள்ளது. குறைந்தபட்சம் 20 விமானங்களையோ அல்லது மொத்த பயணிகள் கையாளுவதில் 20 சதவீதத்தையோ, உள்நாட்டு இயக்கத்தில் எது அதிகமோ அதை எட்டும் வகையில் இடைக்கால ஏற்பாடாக அலையன்ஸ் ஏர் நிறுவனத்திற்கு சிறப்பு பகிர்ந்தளிப்புக்கான ஒப்புதல் வழங்கப்பட்டுள்ளது.
இலங்கையுடன் இந்தியா நெருங்கிய உறவைக் கொண்டுள்ளது. அந்த நாட்டுக்கான தொடர்பை அதிகரிப்பதிலும், இருநாட்டு மக்களுக்கு இடையிலான நட்புறவை விரிவுபடுத்துவதிலும் இந்தியா ஆர்வம் கொண்டுள்ளது. இந்த ஒப்புதலுக்கு முன்பாக பலாலி மற்றும் மட்டக்களப்பு விமான நிலையங்களிலிருந்து வர்த்தக ரீதியில் விமானங்கள் இயக்கப்படவில்லை.
ரெயில்வே அமைச்சகம்
ரயில் நிலையங்களில் விளம்பரங்கள்
பயணக் கட்டணம் தவிர்த்த பிற வருவாய்களை உருவாக்கும் வகையில், ரயில் நிலையங்களில் பொதுத்துறை மற்றும் தனியார் நிறுவனங்களின் விளம்பரங்களை / வணிக முத்திரை பெயர்களை ரயில் நிலையங்களின் பெயர்களுக்கு முன்போ, பின்போ பொறிக்க வகை செய்யப்பட்டுள்ளது. இது விளம்பரத்திற்காக மட்டுமே அனுமதிக்கப்படுகிறதே தவிர ரயில் நிலையத்தின் பெயரை மாற்றும் நோக்கம் கொண்டதல்ல.
இந்த வகையில், கொல்கத்தா மெட்ரோ திட்டத்தில் 11 ரயில் நிலையங்களுக்கு அனுமதி வழங்கப்பட்டுள்ளது. வேறு எந்த ரயில் நிலையத்திற்கும் இந்த அனுமதி வழங்கப்படவில்லை.
மாநிலங்களவையில் எழுத்து மூலம் அளித்த பதிலில் ரயில்வே அமைச்சர் திரு அஸ்வினி வைஷ்ணவ் தெரிவித்துள்ளார்.
பிரதமர் அலுவலகம்
ஃபிரான்ஸ் செனட் சபை தலைவருடன் பிரதமர் சந்திப்பு
ஃபிரான்ஸ் செனட் சபை தலைவர் மேதகு திரு ஜெரார்டு லார்செரை பிரதமர் திரு நரேந்திர மோடி ஜூலை 13, 2023 அன்று சந்தித்தார்.
இந்திய - ஃபிரான்ஸ் கூட்டுமுயற்சியின் அடித்தளமாக அமைந்துள்ள ‘ஜனநாயகம், சுதந்திரம் மற்றும் சமத்துவத்தின்' நமது பகிரப்பட்ட மாண்புகளின் முக்கியத்துவத்தை பிரதமர் திரு மோடி எடுத்துரைத்தார்.
இந்தியாவின் தலைமையிலான ஜி20 அமைப்பின் முன்னுரிமைகள், தொழில்நுட்ப பயன்பாட்டில் ஜனநாயக மாண்புகள் மற்றும் இரண்டு மேலவைகள் இடையேயான ஒத்துழைப்பு உள்ளிட்ட பல்வேறு விஷயங்கள் பற்றி இருவரும் கலந்துரையாடினார்கள். பரஸ்பர நன்மை பயக்கும் பிராந்திய மற்றும் உலகளாவிய விஷயங்களும் ஆலோசிக்கப்பட்டன.
சுகாதாரம் மற்றும் குடும்ப நலத்துறை அமைச்சகம்
கொவிட்-19 மேலாண்மைக்கான 23வது அமைச்சர்கள் குழு கூட்டம்: டாக்டர் ஹர்ஷ் வர்தன் தலைமை
கொவிட்-19 மேலாண்மைக்கான 23வது அமைச்சர்கள் குழு கூட்டத்துக்கு, மத்திய சுகாதாரத்துறை அமைச்சர் டாக்டர் ஹர்ஷ் வர்தன் இன்று காணொலிக் காட்சி மூலம் தலைமை தாங்கினார்.
மத்திய அமைச்சர்கள் பலர் கலந்து கொண்ட இந்தக் கூட்டத்தில் டாக்டர் ஹர்ஷ்வர்தன் பேசியதாவது:
கொவிட் மேலாண்மைக்காக அமைக்கப்பட்ட அமைச்சர்கள் குழு கடந்த ஓராண்டாக செயல்பட்டுக் கொண்டிருக்கிறது. கடந்த ஆண்டு ஜனவரி 30ம் தேதி, முதல் கொவிட் பாதிப்பு உறுதி செய்யப்பட்டது. கொவிட்-19 மேலாண்மைக்காக அமைச்சர்கள் குழுவின் முதல் கூட்டம் கடந்த 2020ம் ஆண்டு பிப்ரவரி 3ம் தேதி கூட்டப்பட்டது. பிரதமர் திரு நரேந்திர மோடி வகுத்த, ஒட்டு மொத்த அரசு மற்றும் சமூக அணுகுமுறை காரணமாக, இந்த கொவிட் தொற்றை இந்தியா வெற்றிகரமாக கட்டுப்படுத்தியது. கடந்த 24 மணி நேரத்தில் 12,000-க்கும் குறைவாகவே புதிய தொற்று ஏற்பட்டுள்ளது. சிகிச்சை பெறுவோர் எண்ணிக்கை 1.73 லட்சமாக குறைந்துள்ளது.
146 மாவட்டங்களில் கடந்த ஒரு வாரமாகவும், 18 மாவட்டங்களில் கடந்த 14 நாட்களாகவும், 6 மாவட்டங்களில் கடந்த 21 நாட்களாகவும், 21 மாவட்டங்களில் கடந்த 28 நாட்களாகவும் புதிதாக தொற்று ஏற்படவில்லை. தீவிர கொவிட் பரிசோதனையால், இந்த சாதனை படைக்கப்பட்டுள்ளது. இதுவரை 19.5 கோடி கொவிட் பரிசோதனைகள் மேற்கொள்ளப்பட்டுள்ளன. தற்போது நாள் ஒன்றுக்கு 12 லட்சம் பரிசோதனைகள் மேற்கொள்ளப்பட்டுள்ளன.
கொவிட் சிகிச்சை பெறுபவர்களில் 0.46 சதவீதம் பேர் மட்டுமே வென்டிலேட்டரில் உள்ளனர். 2.20 சதவீதம் பேர் தீவிர சிகிச்சை பிரிவில் உள்ளனர். 3.02 சதவீதத்தினர் ஆக்ஸிஜன் உதவியுடன் சிகிச்சை பெறுகின்றனர். இதுவரை 165 பேருக்கு, இங்கிலாந்தின் புதிய வகை கொரோனா தொற்று ஏற்பட்டுள்ளது. அவர்கள் தனிமைப்படுத்தப்பட்டு, தீவிர கண்காணிப்பில் உள்ளனர். இந்த உலகளாவிய சுகாதார நெருக்கடி நிலையிலும், இந்தியா இதர நாடுகளுக்கு கொவிட்-19 தடுப்பூசி விநியோகித்து உதவியுள்ளது. பல நாடுகளில் தடுப்பூசி போடுபவர்களுக்கு இந்தியா பயிற்சி அளித்துள்ளது.
இவ்வாறு டாக்டர் ஹர்ஷ் வர்தன் பேசினார்.
தடுப்பூசிப் பணிகள் குறித்து பேசிய மத்திய சுகாதாரத்துறை செயலாளர், ‘‘கடந்த ஜனவரி 12ம் தேதி முதல் 14ம் தேதி வரை மாநிலங்கள் மற்றும் யூனியன் பிரதேசங்களுக்கு 112.4 லட்சம் தடுப்பூசிகள் விநியோகிக்கப்பட்டுள்ளன. கடந்த 20ம் தேதி மாநிலங்கள்/யூனியன் பிரதேசங்களுக்கு கூடுதலாக 115.6 லட்சம் தடுப்பூசிகள் வழங்கப்பட்டன. இது வரை 69,000 திட்ட மேலாளர்கள், 2.5 லட்சம் தடுப்பூசிப் பணியாளர்கள், 4.4 லட்சம் இதர குழு உறுப்பினர்களுக்கு பயிற்சி அளிக்கப்பட்டுள்ளது. தடுப்பூசி போட்டுக் கொள்வதற்காக, கோ-வின் இணையதளத்தில் 93,76,030 சுகாதாரப் பணியாளர்கள், 53,94,098 முன்களப் பணியாளர்கள் பதிவு செய்துள்ளனர்’’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692876
உள்நாட்டு விமானப் போக்குவரத்து அமைச்சகம்
இந்திரா காந்தி ராஷ்ட்ரிய உரன் அகாடமி, 2021ம் ஆண்டில் 19000 மணி நேரம் விமான பயிற்சி சாதனை.
உத்தரப் பிரதேசம் அமேதி மாவட்டத்தில் உள்ள இந்திரா காந்தி ராஷ்ட்ரிய உரன் அகாடமி கடந்த ஆண்டில் 19,000 மணி நேரம் விமான பயிற்சி அளித்து சாதனை படைத்துள்ளது.
இந்த விமான பயிற்சி அகாடமி ஃபர்சத்கன்ச் விமானப்படை தளத்தில் கடந்த 1986ம் ஆண்டு அமைக்கப்பட்டது. இது விமான போக்குவரத்து அமைச்சகத்தின் கீழ் செயல்படும் தன்னாட்சி அமைப்பு. இங்கு பயிற்சி விமானிகள் அகில இந்திய நுழைவுத் தேர்வு மூலம் தேர்வு செய்யப்படுகின்றனர். கடந்த 2021ம் ஆண்டில் இந்திரா காந்தி தேசிய உரன் அகாடமி, 18 பயிற்சி விமானங்கள் மூலம் 19,000 மணி நேரம் விமான பயிற்சி அளித்துள்ளது. 66 பேர் பயிற்சியை முடித்து பட்டம் பெற்றுள்ளனர். 2022ம் ஆண்டில் பயிற்சி விமானங்களின் எண்ணிக்கையை அதிகரித்து 121 பேருக்கு 25,000 மணி நேரம் பயிற்சி அளிக்க இந்நிறுவனம் இலக்கு நிர்ணயித்துள்ளது.
இந்திரா காந்தி தேசிய உரன் அகாடமியில் 6080 அடி ஓடுதளம் உட்பட நல்ல கட்டமைப்பு வசதிகள் உள்ளன. இங்கு விமானிகளுக்கான பிஎஸ்சி ஏவியேஷன் 3 ஆண்டு பட்டப்படிப்பு, விமான பராமரிப்புக்கான இன்ஜினியரிங் டிப்ளமோ ஆகிய பாடப்பிரிவுகள் உள்ளன. இங்கு 300 மாணவர்கள் தங்கி படிப்பதற்கான கட்டமைப்பு வசதிகள் உள்ளன. இங்கு தரமான பயிற்சிகள் அளிக்கப்படுவதால், இங்கு படித்து பட்டம் பெறுபவர்கள் இந்தியா மற்றும் வெளிநாட்டு விமான நிறுவனங்களில் தேர்வு செய்யப்படுகின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787718